jkorsvik/nowiki_second_scrape_merged huggingface dataset:
Reodor Felgen

Reodor Felgen er en rollefigur fra Kjell Aukrusts fiktive avisunivers (Flåklypa Tidende). Reodor Felgen er en sykkelreparatør og oppfinner fra Flåklypa. I filmen Flåklypa Grand Prix (1975) bor Felgen sammen med pinnsvinet Ludvig og skjæra Solan Gundersen i sykkelverkstedet sitt, hvor han tegnet og bygget racerbilen «Il Tempo Gigante».
Han opptrer også i senere filmer sammen med Solan og Ludvig: Solan, Ludvig og Gurin med Reverompa (regissert av John M. Jacobsen i 1998), samt Solan og Ludvig - Jul i Flåklypa og Solan og Ludvig - Herfra til Flåklypa (2013 og 2015)
Felgen har en lang rekke oppfinnelser som «Den pedaldrevne barbermaskin», «Suppeskje med lyddemper», «Stjernekikkerten Sjær´nsmellen m/klubbe» - konstruert for Flåklypaballetten ved Den Norske Opera. I 1968 tegnet han racerbil «Il Tempo Gigante», Norges svar på den italienske Ferrari. Felgen deltar ikke i selskapslivet.Felgens oppfinnelser er et tilbakevendende emne i Aukrusts bøker som skal gjengi årganger av Flåklypa Tidende. De er gjerne fremstilt som absurd kompliserte maskiner som ofte skal gjøre ganske enkle ting. Noen av oppfinnelsene er imidlertid ukompliserte og ville kunne fungere i virkeligheten også, men den underforståtte humoren ligger i at de ikke ville ha noen praktisk verdi. Ett eksempel er den modifiserte musefellen som ikke dreper musen, men isteden får et stempel til å slå ned på et blankt kort; slik kan eieren av «fellen» få mus til å trykke visittkort for seg. (Ingen forklaring blir gitt på hvorfor man ikke ganske enkelt kunne trykke stempelet mot kortet selv!)


== Se også ==
Rube Goldberg-maskin, etter den amerikanske tegneren Reuben Goldberg, som tegnet absurde og kompliserte innretninger som skulle utføre meget enkle oppgaver
Storm P-maskin, etter den danske humoristen og tegneren Robert Storm Petersens tegninger av innfløkte apparater med svært liten praktisk nytteverdi
William Heath Robinson, en engelsk illustratør som tegnet fantasifulle maskiner


== Referanser ==


== Eksterne lenker ==
 Wikiquote: Reodor Felgen i Flåklypa Grand Prix – sitater
Liberaldemokratiske parti

Det liberaldemokratiske parti eller det demokratisk liberale parti er betegnelse på et stort antall politiske partier verden rundt: 

Afghanistan – Liberal Democratic Party of Afghanistan
Angola – Liberal Democratic Party
Armenia – Liberal Democratic Union of Armenia
Australia – Liberal Democratic Party of Australia
Belgia – Vlaamse Liberalen en Democraten
Bosnia og Hercegovina – Liberal Democratic Party
Cuba – Liberal Democratic Party
El Salvador – Liberal Democratic Party
EU – Alliance of Liberals and Democrats for Europe Party
Japan – Japans liberaldemokratiske parti
Kenya – Liberal Democratic Party
Kroatia – Kroatisk folkeparti – liberaldemokratene
Litauen – Liberal Democratic Party
Malaysia – Liberal Democratic Party
Mosambik – Liberal Democratic Party of Mozambique
Makedonia – Liberal Democratic Party
Russland – Russlands liberaldemokratiske parti
Serbia – Serbias liberaldemokratiske parti
Slovenia – Liberal Democracy of Slovenia
Sør-Korea – Det demokratiske partiet
Sveits – Freisinnig-demokratische Partei der Schweiz
Tyrkia – Liberal Democratic Party
Ukraina – Liberal Democratic Party of Ukraine
Storbritannia – Liberaldemokratene
Usbekistan – Liberal Democratic PartyHistoriske partier:

Armenia – Democratic Liberal Party
Frankrike – Démocratie Libérale
Hongkong – Liberal Democratic Federation of Hong Kong
Øst-Tyskland – Liberal-Democratische Partei Deutschlands
Solan Gundersen

Solan Gundersen er en fiktiv figur fra fortellingene til forfatteren og tegneren Kjell Aukrust. 
Solan er en antropomorf skjære, som opptrer i flere bøker fra 1966 til 1983 og i dukkefilmen Flåklypa Grand Prix (1975); først sammen med fjøsnissen Nystumoen, etterhvert sammen med det nervøse pinnsvinet Ludvig. I tegnefilmen Solan, Ludvig og Gurin med reverompa (1998) er Solan privatdetektiv. Solan Gundersen var også en av rollefigurene i filmen Solan og Ludvig – Jul i Flåklypa, og Solan og Ludvig - Herfra til Flåklypa.


== Referanser ==
Toluca

Toluca, offisielt Toluca de Lerdo, er en kommune, by og delstatshovedstad i delstaten México i Mexico. Det er det nest største byområdet i delstaten. Innbyggertallet i kommunen er på 819 561 (2010); med forsteder er tallet ca. 1,5 millioner.


== Navnet ==
Navnet Toluca kommer fra nahuatl Tōllohcān, som betyr, Guden Tōllohs sted. I 1861 ble navnet endret til Toluca de Lerdo, etter Sebastián Lerdo de Tejada, en fremstående politiker og motstander av den franske intervensjonen i Mexico på 1860-tallet.  


== Historie ==
Ingen eksakt dato kan angis for bygrunnleggelsen, men de arkeologiske data peker på at det allerede var fast bosetting i området på 800-tallet, og byen oppsto rundt 1120. I 1522 grunnla misjonærer en misjonsstasjon i Toluca, og deretter var byen en viktig by i Ny-Spania, den spanske kolonien hvor Mexico utgjorde hoveddelen.


== Geografi ==
Byen ligger i Matlazincodalen, 70 km sørvest for Mexico by, på 2 680 meters høyde. Den er dermed den høyest beliggende delstatshovedstad i landet. På grunn av høyden er klimaet kjøligere enn i Mexico by, og i områdene rundt byen faller det snø om vinteren. Her finnes det også vintersportssteder. Fjellet og vulkanen Nevado de Toluca befinner seg like i utkanten av byen.


== Næringsliv ==
Byen er et viktig industrisenter. Det produseres drikkevarer, ferdigvarer, tekstiler, biler, elektriske apparater, kjemiske produkter og medisiner. 


== Utdanning ==
Byen har åtte universiteter, hvorav de mest fremstående er Universidad Autónoma del Estado de México og det private Instituto Tecnológico y de Estudios Superiores de Monterrey.


== Severdigheter ==

Toluca er en vakker koloniby, og midt i ligger den store plassen Plaza de los Mártires, omgitt av katedralen, guvernørpalasset og flere offentlige bygninger. I sentrum finnes også Cosmovitral, en serie drivhus med tusenvis av ulike plantesorter og som også har fantasiske glassmalerier. For øvrig er det flere kirker i kolonistil i byen. Flere museer og kunstgallerier vekker også interesse, såvel som det store kultursenteret Centro Cultural Mexiquense, med hyppige kunstutstillinger og teaterforestillinger.
Vulkanen Nevado de Toluca, også kalt Xinantécalt, ligger ca. 30 km fra byen. Dette er et område for både sommer- og vintersport. Nede i vulkankrateret finnes det to innsjøer, og er det eneste krateret i Mexico som kan nås med bil.


== Referanser ==


== Eksterne lenker ==
Offisielt nettsted 
(en) Toluca de Lerdo – kategori av bilder, video eller lyd på Commons 
(en) Toluca – galleri av bilder, video eller lyd på Commons 
(en)  Toluca hos Wikivoyage
Informasjon om Toluca kommune (spansk)
Autofokus

Autofokus (eller AF) er en egenskap ved visse optiske systemer som tillater dem å finne og fastholde korrekt fokus på målet. Man skiller mellom aktiv og passiv autofokus. Systemet har særlig funnet sin anvendelse i moderne kameraer.


== Aktiv autofokus ==
Aktiv autofokus foregår i to steg – avstandsmåling og fokusering. Avstandsmåling skjer ved utsendelse av enten høyfrekvente lydbølger eller infrarødt lys. Lydbølger som sendes ut fra kameraet reflekteres av motivet, tidsintervallet måles og avstanden beregnes. 
Systemer som benytter lys er vanligvis basert på triangulering. Kameraet scanner scenen med infrarøde stråler, måler refleksene fra motivet og beregner avstanden. Rekkevidden for den infrarøde strålen er 2 – 3 m. Hvis avstanden til motivet er lengre, vil objektivet fokusere til den avstanden som gir maksimal dybdeskarphet.
Aktiv autofokus brukes helst i analoge kompaktkameraer.


== Passiv autofokus ==
Passiv autofokus baserer seg ikke på energi utsendt fra kameraet. I stedet bruker systemet det lyset som naturlig reflekteres fra motivet; det fungerer derfor på alle avstander. Avstanden beregnes ved at det innkommende lyset deles opp i bildepar som sammenliknes. Systemet er vanlig i analoge speilreflekskameraer.
Digitale kameraer – både videokameraer og stillbildekameraer – bruker et annet system. En krets i kameraet analyserer motivet innenfor et område i sentrum av bildebrikken. Når skillelinjene mellom to kontrasterende farger innenfor dette området er diffus, oppfatter kretsen bildet som ute av fokus, og gir beskjed til objektivet om å fokusere, inntil kontrastlinjene er så smale som mulig.
Passive systemer er avhengig av at motivet er tilstrekkelig belyst. Mange moderne kameraer er derfor utstyrt med en AF-hjelpelampe som belyser motivet ved svake lysforhold. Hjelpelamper har en rekkevidde på 2 – 3 m.


== Eksterne lenker ==
How Autofocus Cameras Work.
Detaljert beskrivelse av kontrastlinjemetoden (engelsk).
The Autofocus.
Buddy (film)

Denne artikkelen er om en film; 'Buddy' kan vise til flere ting.Buddy er en norsk film fra 2003, regissert av Morten Tyldum. Filmen vant Amandaprisen for beste norske film i 2004.


== Handling ==
Filmen handler om 24-åringen Kristoffer (Nicolai Cleve Broch), som bor i kollektiv på Tøyen i Oslo med vennene sine Geir (Aksel Hennie) og Stig Inge (Anders Baasmo Christiansen). Geir liker å leve farlig, men er ikke så ubekymret som han gir uttrykk for. Stig er en forsiktig og usikker fyr som har bodd over hele verden. Kristoffer og Geir jobber som plakatklistrere. På fritiden lager Kristoffer videodagbok med kompisene Geir og Stig Inge. Videosnuttene blir vist i Norges mest populære talkshow "Karsten i kveld" på TV 2, og Kristoffer tar av.
Aksel Hennie utfører alle sine egne stunts i filmen selv, med unntak av den scenen hvor han springer ned i en container. Baasmo Christiansen vant Amandaprisen for beste mannlige hovedrolle for sin innsats i filmen.


== Kjente personer og firma i filmen ==
Filmen inneholder en rekke kjente norske personligheter som spiller seg selv, samt en del firma som får «produktplassering».

TV 2 (som sender filmene til Kristoffer og gjengen)
NRK (debatt om programmet til Kristoffer)
Bellona (en av personene i filmen jobber der)
Synnøve Svabø (gjest i tv-program)
Lasse Kjus (gjest i tv-program)
Viggo Johansen (programleder på NRK)
Fredrik Skavlan (gjest i tv-program)
Elin Tvedt (heispassasjer)
Kim Kolstad (gjest på TV 2-fest)
Lars Joakim Ringom (gjest på TV 2-fest)
Marie Simonsen (gjest på fest)
Kiki Sørum (gjest på TV 2-fest)
Sarah Natasha Melbye (gjest på TV 2-fest)
Stål Talsnes (gjest på TV 2-fest)
Richard Kongsteien (gjest på TV 2-fest)
Åse Linda Tynning (gjest på TV 2-fest)
Karita Bekkemellem (gjest på fest)


== Referanser ==


== Eksterne lenker ==
(en) Buddy på Internet Movie Database 
(no) Buddy i Nasjonalbibliotekets filmografi 
(no) Buddy hos Filmfront 
(no) Buddy på NRK TV 
(sv) Buddy i Svensk Filmdatabas 
(da) Buddy i Danmark Nationale Filminstitut 
(fr) Buddy på Allociné 
(nl) Buddy på MovieMeter 
(en) Buddy på AllMovie 
(en) Buddy på Rotten Tomatoes
Langskipene (film)

Langskipene (orig: The Long Ships) er en engelsk-jugoslavisk eventyrfilm fra 1963. Filmen er meget løst og knapt gjenkjennbart basert på den populære, svenske romanen Röde Orm, skrevet av forfatteren Frans G. Bengtsson.


== Handling ==
Historien sentrerer seg om en enorm gylden bjelle som heter "stemmens mor" som kanskje ikke eksisterer. Maurer-kongen Aly Mansuh (spilt av Sidney Poitier) er overbevist om at den faktisk eksisterer. Han planlegger å reise på en ekspedisjon for å lete etter den. Når en nordboer, Rolfe, gjentar denne historien, antyder han at han vet plasseringen. Han blir grepet av Mansuhs håndlangere, og ført til avhør. Rolfe insisterer på at han ikke vet mer enn selve legenden, og at det sannsynligvis bare er et myte. Han klarer å stikke av, før avhør skal fortsette under tortur.
Etter at han kom hjem avslører Rolfe til sin far Krok og bror Orm at han virkelig hørte bjellen den natten skipet hans ble ødelagt i Afrika. Imidlertid har Rolfes far blitt fattig etter å ha brukt en formue på å bygge et begravelseskip til den danske kongen, Harald Blåtann, som deretter nekter å betale. Rolfe og Orm stjeler skipet, og leier en rekke berusede vikinger som mannskap. For å hindre at Harald dreper faren i hevn etter tyveriet, tar han også kongedatteren som gissel. Harald erklærer at han vil innkalle hvert langskip han kan finne, og redde datteren. Etter å ha blitt angrepet og tatt til fange av maurerne blir de dømt til henrettelse. Mansuh møter Rolfe igjen, og krever å vite hvor "stemmens mor" er.


== Rolleliste ==
Richard Widmark i rollen som Rolfe
Sidney Poitier i rollen som Prince Aly Mansuh
Russ Tamblyn i rollen som Orm
Rosanna Schiaffino i rollen som Aminah
Oskar Homolka i rollen som Krok
Edward Judd i rollen som Sven
Lionel Jeffries i rollen som Aziz
Beba Loncar i rollen som Gerda
Clifford Evans i rollen som King Harald
Henry Oscar i rollen som Auctioneer
Gordon Jackson i rollen som Vahlin
Paul Stassino i rollen som Raschild
Colin Blakely i rollen som Rhykka
Jeanne Moody i rollen som Ylva
David Lodge i rollen som Olla


== Eksterne lenker ==
(en) Langskipene på Internet Movie Database 
(no) Langskipene hos Filmfront 
(sv) Langskipene i Svensk Filmdatabas 
(fr) Langskipene på Allociné 
(nl) Langskipene på MovieMeter 
(en) Langskipene på AllMovie 
(en) Langskipene på Turner Classic Movies 
(en) Langskipene på Rotten Tomatoes
Mérida (Yucatán)

Mérida er hovedstad i delstaten Yucatán på Yucatánhalvøyen i Mexico. Byen befinner seg mindre enn 50 kilometer fra Mexicogolfen. Befolkningen ligger på ca. 800 000 i 2006. Innbyggerne kalles «meridanos». Et tilnavn er la Ciudad Blanca, «Den hvite byen», på grunn av den hvite befolkningen som tidligere regjerte Mérida.


== Navnet ==
Mérida er også en by i Spania. De spanske grunnleggerne syntes mayaruinene i byen minnet om de romerske ruinene i Mérida, og dermed kom navnet. I prekolumbiansk tid hadde byen blitt kalt T'ho, og dette navnet brukes ennå av mayaene, og også spansktalende byfolk bruker dette navnet uformelt. 


== Historie ==

Mérida ble grunnlagt i 1542 av conquistadoren Francisco de Montejo på ruinene av mayabyen T'ho. Steinene fra mayabyggene ble brukt for å bygge den nye byen. I kolonitida var Mérida et viktig sentrum i den spanske kolonien Ny-Spania, og hadde stort selvstyre i forhold til guvernøren i Mexico by. I 1847 ble byen beleiret av mayakrigere som gjorde opprør mot den hvite, spansktalende overklassen. Imidlertid trakk de seg tilbake for å så maisen sin, og dette ga de spansktalende tid til å omgruppere seg. 


== Verdt å se i Mérida ==
Mérida er en av Mexicos mange kolonibyer. Deler av de gamle befestningene som skulle beskytte byen mot pirater og opprør fra mayabefolkningen finnes ennå. Blant de mange kirkene er katedralen, som ble fullført i 1598, den mest fremstående. Dette verket i renessansestil er et av Mexicos tidligste eksempler på denne stilarten. 


== Kultur ==

Byen har et stort antall kunstgallerier og museer, og hovedgata Paseo de Montejo er et permantent utstillingssted for skulpturer laget av lokale kunstnere og fra hele verden. Mérida var Amerikas kulturhovedstad i 2000. 
Mérida og resten av Yucatán-halvøya er i mange henseende ulik resten av Mexico, noe som gjenspeiles på mange måter. En god andel av befolkningen nedstammer fra maya-kulturen som dominerte halvøya tidligere. Tidligere kunne man se mange mennesker i tradisjonelle drakter i bybildet, men dette er mer sjelden i våre dager. Festene og de religiøse opptogene, særlig i forbindelse med allehelgensdag har mange innslag fra tradisjonell mayakultur. 


== Språk ==
Den spansken som snakkes i Mérida og på Yucatán blir raskt identifisert av spansktalende, og har en sterk innflytelse fra maya-språket. Selv om maya i dag stort sett snakkes utenfor Mérida, bruker også spansktalende i Mérida en lang rekke ord og uttrykk fra maya i dagligtalen.


== Referanser ==


== Eksterne lenker ==
Offisielt nettsted 
(en) Mérida, Yucatán – kategori av bilder, video eller lyd på Commons 
(en) Mérida, Yucatán – galleri av bilder, video eller lyd på Commons
Tina Fey

Elizabeth Stamatina «Tina» Fey (født 18. mai 1970 i Upper Darby i Pennsylvania i USA) er amerikansk skuespillerinne, manusforfatter og komiker. Hun er blitt hedret med Emmy-, Golden Globe-, og Screen Actors Guild-utmerkelser for sitt arbeid. Høsten 2008 fikk hun oppmerksomhet også på grunn av sine Sarah Palin-parodier i amerikanske massemedier.
Ellers er hun blitt kjent fra sitt arbeid med og i TV-serien  30 Rock, en situasjonskomedie løst basert på hennes erfaringer på  Saturday Night Live.I 2015 hadde komiserien Unbreakable Kimmy Schmidt premiere på Netflix. Serien var skrevet og produsert av Tina Fey og Robert Carlock, og i sesong 2 spilte Tina Fey også hovedpersonen Kimmy Schmidts psykiater Andrea Bayden.


== Referanser ==


== Eksterne lenker ==
(en) Tina Fey på Internet Movie Database 
(sv) Tina Fey i Svensk Filmdatabas 
(da) Tina Fey på Filmdatabasen 
(da) Tina Fey på Scope 
(fr) Tina Fey på Allociné 
(en) Tina Fey på AllMovie 
(en) Tina Fey hos Turner Classic Movies 
(en) Tina Fey hos The Movie Database 
(en) Tina Fey hos Internet Broadway Database 
(en) Tina Fey hos Behind The Voice Actors
Ronja Røverdatter (film)

Ronja Røverdatter er en svensk film fra 1984, regissert av Tage Danielsson. Filmen er basert på Astrid Lindgrens bok Ronja Røverdatter fra 1981. 


== Handling ==
Filmens handling utspiller seg i middelalderen. Ronja vokser opp i Mattisborgen der hennes far er leder for en røverbande. Samme natt Ronja blir født, deles borgen i to av et lynnedslag, og i den delen av borgen Mattis-familien ikke bruker flytter Borka og hans røvere inn. I all hemmelighet blir Ronja venn med Birk Borkason, sønnen til Borka. Deres fedre nekter å akseptere dette og de rømmer derfor hjemmefra og ut i skogen sammen.


== Trivia ==
Scenene fra Mattisborgens ølkjeller, der Ronja og Birk treffes, er spilt inn i Tykarpsgrotten som ligger i Ignaberga. Plassen der det ble spilt inn heter Småland


== Rolleliste ==
Hanna Zetterberg i rollen som Ronja
Dan Håfström i rollen som Birk
Börje Ahlstedt i rollen som Mattis
Lena Nyman i rollen som Lovis
Per Oscarsson i rollen som Borka
Med Reventberg i rollen som Undis
Allan Edwall i rollen som Skalle-Per
Ulf Isenborg i rollen som Fjosok
Henry Ottenby i rollen som Knotas
Björn Wallde i rollen som Sturkas
Tommy Körberg i rollen som Lill-Klippen
Rune Andersson i rollen som Turre
Claes Janson i rollen som Tjorm
Bo Bergstrand i rollen som Joen
Rolf Dahlgren i rollen som Pelje


== Eksterne lenker ==
(en) Ronja Røverdatter på Internet Movie Database 
(no) Ronja Røverdatter hos Filmfront 
(sv) Ronja Røverdatter i Svensk Filmdatabas 
(da) Ronja Røverdatter i Danmark Nationale Filminstitut 
(fr) Ronja Røverdatter på Allociné 
(nl) Ronja Røverdatter på MovieMeter 
(en) Ronja Røverdatter på AllMovie 
(en) Ronja Røverdatter på Turner Classic Movies
Ravnen flyr

Ravnen flyr (org: Hrafninn flýgur) er en islandsk eventyrdrama fra 1984 regissert av Hrafn Gunnlaugsson. Handlingen er satt til vikingtiden på Island og er den første av Gunnlaugssons vikinge-trilogi. De to andre er Ravnens skygge (1988) og Den hvite viking (1991).


== Handling ==
Handlingen utspiller seg i vikingtiden. En gruppe vikinger plyndrer på Irland, der en gutt blir vitne til drapet på foreldrene og søsterens kidnapping. Tyve år senere drar han til Island i jakt på hevn.


== Om filmen ==
Filmen viser livet i vikingtiden på en realistisk måte i forhold til mange andre tilsvarende filmer. Gunnlaugsson bruker figurer som er utpreget primitive. Miljøet er rått, upolert og ekspressivt, foruten at hovedfigurene preges av tvetydig moral, de verken helt gode eller helt onde. Filmen blander den harde tilværelsen og møkkete forhold på en uromantisk måte som var noe helt nytt blant datidens eventyrfilmer.
Islandsk sagalitteratur fra vikingtiden, som filmen er basert på, deler svært mange likhetstrekk med samurai- og western fortellinger. Gunnlaugsson er meget påvirket av Akira Kurosawa og Sergio Leone. Hovedlinjene som filmens historie bygger på er tidligere filmet i tre versjoner: Leones film heter For en neve dollar og Kurosawas original heter Yojimbo - Livvakten. Det finnes også en nyere versjon med Bruce Willis, Last Man Standing.


== Priser og nominasjoner ==
Filmen har vunnet den svenske prisen Guldbagge for beste regi til Hrafn Gunnlaugsson av Svenska Filminstitutet i 1985. Filmen ble også nominert som beste film på «International Fantasy Film Award» i 1986. 


== Medvirkende ==
Jakob Þór Einarsson som Gestur
Edda Björgvinsdóttir som Gesturs søster
Egill Ólafsson som Thors bror
Flosi Ólafsson som Erik
Gotti Sigurdarson (som Gottskálk D. Sigurdarson)
Helgi Skúlason som Thor
Sveinn M. Eiðsson som Guard
Guðrún Kristín Magnúsdóttir


== Referanser ==


== Eksterne lenker ==
(en) Ravnen flyr på Internet Movie Database 
(no) Ravnen flyr hos Filmfront 
(sv) Ravnen flyr i Svensk Filmdatabas 
(da) Ravnen flyr i Danmark Nationale Filminstitut 
(fr) Ravnen flyr på Allociné 
(nl) Ravnen flyr på MovieMeter 
(en) Ravnen flyr på AllMovie 
(en) Ravnen flyr på Turner Classic Movies 
(en) Ravnen flyr på Rotten Tomatoes
Samuel Sánchez

Samuel Sánchez Gonzalez (født 5. februar 1978 i Oviedo, Spania) er en profesjonell syklist. Samuel ble profesjonell i 2000 med Euskaltel
Han er født i den spanske regionen Navarra, og er en stor helt blant baskerne. Han har utmerket seg som en særs god en-dags rytter i kupert terreng og som en god etapperytter. Han har alltid vært en veldig aggressiv og angrepsvillig rytter, med en god spurt og veldig gode klatrebein. Han går også for å være en av de aller beste utforkjørerne, på samme nivå som Paolo Savoldelli og Iban Mayo.
De største seirene er utvilsomt hans OL-gull i 2008, fem etappeseire i Vuelta a España, en etappeseier i Tour de France og hans syv etappeseire i Baskerland rundt.
Det var i starten av 2014-sesongen, han underskrev  kontrakt med BMC Racing Team.Sánchez avla positiv dopingprøve i august 2017.


== Meritter ==


== Referanser ==


== Eksterne lenker ==
Offisielt nettsted 
(en) Samuel Sánchez – kategori av bilder, video eller lyd på Commons 
(de) Samuel Sánchez – Munzinger Sportsarchiv 
(en) Samuel Sánchez – Olympics.com 
(en) Samuel Sánchez – Olympedia 
(en) Samuel Sánchez – Sports-Reference (OL-resultater – arkivert) 
(en) Samuel Sánchez – ProCyclingStats 
(en) Samuel Sánchez – Cycling Archives 
(en) Samuel Sánchez – Cycling Quotient 
(en) Samuel Sánchez – CycleBase 
(en) Samuel Sánchez – TheSports.org
Bård Jørgen Iversen

Bård Jørgen «Bosse» Iversen (født 25. september 1962 i Namsos, oppvokst i Overhalla), også kalt for «Bosse», er en norsk musiker og spiller keyboard og trekkspill i D.D.E.. Sammen med blant andre Bjarne Brøndbo startet han bandet After Dark, som var forløperen til D.D.E. i 1984. De to var de eneste som var igjen fra originalbesetningen da bandet skiftet navn til D.D.E. i 1992.
Han er utdannet elektroingeniør, og har jobbet ved Stentor og RIT i Trondheim, senere ved Namdal sykehus, og som leder ved Teleconsult as. Han jobber nå i RAI-RAI Entertainment som spillende manager i bandet D.D.E.
Iversen har tidligere spilt i en rekke andre band i kortere eller lengre tidsrom: Figaro (1977-1979, After Dark (1979–1981), Hot Bananas (1981–1982), White Lies (1982–1984), After Dark (1984- 1991), EHEM (1990–1992) og Horny Haugums (1990- 1993) før han ble medlem av D.D.E.


== Diskografi ==


=== D.D.E. ===
Flamma/Kvinnfolk (1992)
Rai-Rai (1993)
Rai 2 (1994)
Det è D.D.E. (live) (1995)
Det går likar no (1996)
Ohwæææh (1998)
No e D.D.E. jul igjen (1999)
Jippi (2000)
Vi ska fæst - aill' mot aill (2001)
Her bli det liv! De beste 1992–2002 (2002)
Vi e konga (2003)
Næ næ næ næ næ næ (2005)
No går det så det suse (2007)
15 år Live (2007)
Frelsesarmeens Juleplate (2008)
Ut av kontroll med sola i auan (2009)
Energi (2012)
By'n vi bor i – all de fine sangan (2014)


=== Andre deltagelser ===
Frelsesarmeen: Perleporten (2000)
Barneselskapet: Barna synger Pophits (2006)
Liv Marit Wedvik: Riding Out the Storm (2006)
Raga Rockers-hyllest: Sannhet på boks – en hyllest til Raga Rockers (2015)


== Eksterne lenker ==
(en) Bård Jørgen Iversen på Internet Movie Database